**ROKIŠKIO R. JŪŽINTŲ JUOZO OTTO SIRVYDO PAGRINDINĖ MOKYKLA**

**Projekto pavadinimas - „Tyrinėk. Atrask. Dalinkis.“**

**Projekto dotacijos numeris - 2017-1-LT01- KA101-034850**

**Skirtas finansavimas - 8 870,00 EUR**

**Projekto tikslai:**

* įgyti kompetencijų strategiškai modernizuoti mokyklos misiją ir suteikti mokyklai tarptautinį matmenį; kursų metu personalui įgyti kompetencijų, kurios bus naudojamos/taikomos planuojant mokyklos strategijos veiklą europiniame lygmenyje ir apsprendžiant mokyklos veiklos tarptautiškumo plėtros planus;
* didinti inovatyvių, kompetentingų mokytojų - lyderių skaičių, kurie aktyviai skatintų mokyklos pajėgumą, patrauklumą ir tarptautinį svarumą; projekto rezultatų sklaidos pagalba didinti mokyklos matomumą, pelnyti išorės pripažinimą, suburti naujų partnerysčių; gerinti dalyvių užsienio kalbų kompetenciją;
* didinti informuotumą ir supratimą apie kitas kultūras ir šalis, kad mokyklos personalas motyvuotai kurtų tarptautinių ryšių tinklus.

**Laukiami rezultatai:**

Projekto metu dalyviai įgis arba pagilins bendrakultūrines, profesines, ugdymo/si aplinkų kūrimo ir proceso valdymo, dalyko turinio planavimo ir tobulinimo, mokinių motyvavimo ir paramos jiems, pasiekimų pažangos vertinimo projektų valdymo ir kalbines kompetencijas. Dalyviai, įgiję europinius / nacionalinius sertifikatus, motyvuotai kurs tarptautinių ryšių tinklus, produktyviai dalyvaus tarptautiniuose strateginių partnerysčių projektuose. Tai įgalins projekto dalyvius tapti lyderiais, kurie dirbdami inovatyviais metodais, skatins mokyklos pajėgumą, patrauklumą ir tarptautinį svarumą.

Dalyvavimas projekto veikloje kels pačių pedagogų savivertę, skatins kurti savęs tobulinimo planus. Projekto rezultatai bus integruoti į mokyklos strateginę veiklą, tarptautiškumo plėtros planus, užtikrinant aukštą ugdymo kokybę, meistriškumą, inovacijas, modernizuojant mokyklos misiją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_